2012. aastal pakutud tooted ja teenused (Teabe kogumine ja analüüs)

EUROOPA RISKISEIREKESKUS: MUUTUSTE PROGNOOSIMINE 1. erieesmärk: luua alus tööohutuse- ja tervishoiualastele uuringutele ja tegevustele prioriteetide seadmiseks, määrates kindlaks suundumused, neid järgides ning nähes ette uusi tööohutuse- ja tervishoiuga seotud riske. Selleks tehti ulatuslik visiooniuuring. Äsja viidi lõpule visiooniuuring seoses keskkonnasõbralike töökohtade kiiresti areneva valdkonnaga seotud pikaajaliste riskidega. Projekt lõppes poliitikaalase õpikojaga, mille eesmärk oli testida ja konsolideerida väljatöötatud stsenaariumeid ning vaadata, kuidas nende abil jõuda mitmesuguste poliitikavalikuteni projekti käigus tõstatatud teemade lahendamiseks. Avaldati aruanne, milles toodi välja lüngad teadlikkuses nanomaterjalide käsitlemisega seotud potentsiaalsetest riskidest. Aruandega koos avaldati andmebaas näidetega headest tavadest toodetud nanomaterjalide kasutamisel ning toodi esile ka toodetud nanomaterjalidega seotud riskidest teavitamise olemasolevad algatused. 2. erieesmärk: võimaldada paremini suunatud uurimistööd ning ennetustegevust riskifaktorite ja tervishoiunäitajate alaste uurimuste läbivaatamise ja analüüsi abil Arendati edasi koostööna valminud veebisaiti „Tööohutuse ja -tervishoiu viki”, millele lisati lähteartikleid, et valmistuda veebisaidi esialgseks käivitamiseks 2013. aastal ning täielikuks käivitamiseks 2014. aastal. Tööohutuse ja -tervishoiu viki võimaldab registreeritud kasutajatel lisada ja muuta avaldatud teavet ning katab olulised teemad, millega tegelevad mitmed tööohutuse- ja tervishoiuorganisatsioonid üle terve maailma. 3. erieesmärk: toetada prioriteetide seadmist tööohutuse- ja tervishoiualastele uuringutele ja tegevusele, võimaldades ülevaadet tööohutuse ja töötervishoiu kohta Euroopas varasemate ja jooksvate andmete alusel. Agentuuri majanduslike stiimulite projekt viidi lõpule, eelnevalt vaadati selleks läbi meetmed, mida Euroopa riigid on võtnud, et parandada tööohutuse- ja tervishoiualaseid tulemusi (näiteks madalamad õnnetusjuhtumikindlustuse maksed või maksumäärad, paremad pangandustingimused nagu madalamad intressimäärad, ning riigitoetused). Avaldati suunised, milles juhendati institutsioone selliste stiimulite pakkumisel. 4. erieesmärk: sihtrühmade ja toetusesaajatega peetava mõttevahetuse ja konsolideerimise kaudu edendada arutelu observatooriumi leidude üle ja tagada nende asjakohasus. Agentuur korraldas õpikoja kantserogeenide ja elukutsest tingitud vähktõve kohta, milles võeti kokku olemasolevad teadmised tööga seotud vähi põhjustest ja asjaoludest. Koostöös Euroopa Transpordiohutuse Nõukoguga korraldas agentuur teadlikkuse tõstmise ürituse tööohutuse- ja tervishoiu teemal maanteetranspordisektoris, pöörates erilist tähelepanu töötajate osalemisele tööohutus- ja tervishoiu teemalistes algatustes. Osana tööohutus- ja tervishoiu süvalaiendamisest haridusse avaldas agentuur teabelehed ja mitu juhtumiuuringut õpetajate tööohutus- ja tervishoiu alasest koolitamisest ning riskialase teadlikkuse parandamisest. Agentuur osales ka mitmetel koosolekutel ja õpikodades, sh üks Maailma Tervishoiuorganisatsiooni ja üks Euroopa tööohutus- ja tervishoiualase hariduse ja koolituse võrgustiku korraldatud õpikoda. Agentuur kasutab oma tegevuse reklaamimiseks sotsiaalmeedias Twitterit ning hetkeseisuga on agentuuril ligikaudu 6 000 jälgijat. 5. erieesmärk: aidata poliitikakujundajatel ja tööohutus- ja tervishoiualase teabe edastajatel toetada paremini ettevõtteid, viies läbi küsitlusi reaalajas teabe kogumiseks tööohutus- ja tervishoiualase juhtimise ja peamiste sellealaste riskide kohta 2012. aastal avaldati neli korduvanalüüsi aruannet agentuuri 2009. aasta Euroopa ettevõtete uusi ja tekkivaid riske hõlmava küsitluse (ESENER) alusel: „Management of occupational health and safety and health at work”,„Worker representation and consultation on health and safety,”„Factors associated with effective management of psychosocial risks at work,” ja „Drivers and barriers for Management of psychosocial risk management in European enterprises: an exploration of drivers, barriers and needs”. Lisaks avaldati aruande kokkuvõte, milles esitatakse nelja analüüsi peamised leiud: „Understanding workplace management of safety and health, psychosocial risks and worker participation through ESENER”. ESENERi järelhinnang avaldati detsembris 2012 ning selles kinnitati valitud lähenemisviisi õigsust ja toodi esile mõned küsimused, millele edaspidi rohkem tähelepanu pöörata. Aruanne esitati ennetamise ja uurimistegevuse nõuanderühmale (PRAG). 6. erieesmärk: jõuda konsensusele seoses tööohutus- ja tervishoiualase uurimistöö prioriteetidega ning julgustada riiklikke tööohutus- ja tervishoiu uurimisinstituute seadma ühiseid prioriteete ja vahetama tulemusi ning edendada tööohutus- ja tervishoiualaste nõuete lisamist uurimisprogrammidesse 2012. aasta septembri lõpus esitati agentuuri teemakeskusele perioodi 2012–2020 tööohutus- ja tervishoiu uurimisalaste prioriteetide aruande lõplik eelnõu. TÖÖKESKKONNA ALANE TEAVE: TÖÖKOHA TASANDIL KASUTATAVA HEA TAVA ALASTE TEADMISTE JAGAMINE 1. erieesmärk: kasulike, praktiliste ja kõrgekvaliteetsete teabetoodete välja töötamine tervisliku töökoha kampaania toetamiseks 2012–2013 kampaania „Working together for risk prevention” raames töötati välja ligikaudu 20 toodet, muu hulgas ka kampaania suunised, Euroopa sotsiaalpartneritega ühiskasutuses olevad kaubamärgid, juhtumiuuringud ja veebisait. 2. erieesmärk: parandada ennetusmeetmeid, võimaldades kasulikku ja praktilist teavet hea tava kohta prioriteetsetes valdkondades ja prioriteetsetel teemadel Koostati ülevaade kirjandusest tööandjate ja töötajate motiveeritusest edendada tervishoidu töökohal, sealhulgas kolm e-teabelehte tubaka kohta (tööandjatele, suitsetajatele ja mittesuitsetajatele), mida reklaamiti minikampaania abil ülemaailmsel suitsetamise vastasel päeval. E-teabelehed avaldati ka töö- ja eraelu vahelise tasakaalu, noorte töötajate tervise edendamise ja vaimse tervise edendamise kohta. Agentuur osales koos ILO ja NIOSHiga Torinos peetud ühiskoosolekul, mille teemaks oli tööohutuse ja -tervishoiu süvalaiendamine haridusse ja kus esitleti NAPO-õppematerjale. 3. erieesmärk: toetada ennetusmeetmeid, tagades, et olemasolevad infomaterjalid on jätkuvalt asjakohased Agentuuri veebisaidil ajakohastati teavet REACHi ja klassifitseerimise, märgistamise ja pakendamise mitmekeelsel lehel, et juhtida tähelepanu muudatustele kemikaale käsitlevates ELi õigusaktides, pöörates eraldi tähelepanu töökohaga seotud teemadele. Seda tehti minikampaania raames, mis hõlmas valdkondlikke organisatsioone, sotsiaalpartnereid, vastavaid komisjoni talitusi, liikmesriikide poliitikakujundajaid ning riiklikke REACH-konsultatsioonipunkte. SLIC Chemexi rühma koosolekul ja ACSH WP Chemicals koosolekul esitleti agentuuri tööd seoses ohtlike ainetega, sh VKE-dele suunatud teavet. 4. erieesmärk: parandada riskihindamiste rakendamist ja kvaliteeti mikro- ja väikeettevõtetes (1–49 töötajat), suurendades teadlikkust riskihindamise vajalikkusest ja sellest, kuidas hindamist läbi viia Agentuur arendas edasi elektroonset interaktiivset riskihindamisvahendit (OiRA) nii ELi kui liikmesriikide tasandil. Põhiline tarkvara arendustöö viidi 2012. aastal peaaegu lõpule ning töötati välja mitu uut funktsiooni, et paremini täita OiRa partnerite esile toodud vajadusi. Pärast kasutatavuse testi arendati toodet edasi, et parandada selle kasutajasõbralikkust. Agentuur edendas ja arendas aktiivselt OiRA kogukonda, hindamisvahendit hakati laialdaselt kasutama liikmesriikide tasandil ning valdkondlike sotsiaalse dialoogi komiteede kaudu ka ELi tasandil. Võrgustamine ja kooskõlastamine Teabekeskuste võrgustiku edasiarendamine, agentuuri juhtimine ja suhtlemine Euroopa ning rahvusvaheliste organisatsioonidega. Institutsioonilise suutlikkuse arendamine kandidaat- ja võimalikes kandidaatriikides (sihtotstarbelised vahendid). Kavandamise ja hindamise koordineerimine.